
ŠAKIŲ RAJONO SAVIVALDYBĖS ADMINISTRACIJOS DIREKTORIUS 

ĮSAKYMAS

DĖL UŽDAROSIOS AKCINĖS BENDROVĖS „ŠAKIŲ VANDENYS“ APSKAITOS POLITIKOS PAPILDYMO
2015 m. liepos 23  d. Nr. AT-701 

Šakiai


Vadovaudamasis Lietuvos Respublikos Akcinių bendrovių įstatymo 20 straipsnio 2 dalimi, rajono savivaldybės administracijos direktoriaus 2007 m. liepos 12 d. įsakymu Nr. AT-889 (rajono savivaldybės administracijos direktoriaus 2014 m. spalio 2 d. įsakymo Nr. AT-953 redakcija) patvirtintų Atstovavimo savivaldybei bendrovėse taisyklių 6 punktu, atsižvelgdamas į tai, kad Šakių rajono savivaldybė turi 13 209 956 vnt. uždarosios akcinės bendrovės „Šakių vandenys“ akcijų, kurios suteikia 100 proc. balsų bei siekiant nustatyti įmonės veiklos efektyvumą,

1. P a v e d u  uždarosios akcinės bendrovės „Šakių vandenys“ direktoriui :

1. Papildyti ir įgyvendinti įmonės Apskaitos politiką pajamų ir sąnaudų apskaitoje:


1.1. detalizuoti įmonės uždirbamas pajamas pagal įstatuose nurodytas tipinės veiklos rūšis (vandens tiekimą, nuotekų tvarkymą atskirose vandenvietėse), kitos veiklos rūšis, finansinę veiklą. Pajamų apskaitą nustatyti vadovaujantis 10-uoju verslo apskaitos standartu „Pajamos“;

1.2. detalizuoti patirtas įmonės sąnaudas pagal įstatuose nurodytas tipinės veiklos rūšis (vandens tiekimą, nuotekų tvarkymą atskirose vandenvietėse), kitos veiklos rūšis, finansinę veiklą. Suteiktų paslaugų savikainą nustatyti vadovaujantis 11-uoju verslo apskaitos standartu „Sąnaudos“; 
2. Nustatau, jog:


2.1. Apskaitos politika turi būti papildyta ir jos vykdymui pasirengta iki 2015 m. spalio 1 d.;

2.2. Detali informacija pagal atskiras vandenvietes pradedama teikti už 2016 m. I ketvirtį.

Administracijos direktorius


                                 Evaldas Sniečkus
